b'\n_START_ARTICLE_\nArada de discs\n_START_PARAGRAPH_\nUna arada de discs o grada de discs \xc3\xa9s un arreu agr\xc3\xadcola que es fa servir per preparar el s\xc3\xb2l all\xc3\xa0 on s\'han d\'implantar els conreus. Tamb\xc3\xa9 es fa servir per triturar i colgar les males herbes i les restes d\'un conreu i polvoritzar la terra. Consta de molts discs de ferro o d\'acer amb una lleugera concavitat i estan disposats en dues o quatre seccions. Vistes des de dalt els de quatre secciona apareixen en forma d\'una "X". Els discs no s\xc3\xb3n paral\xc2\xb7lels amb la direcci\xc3\xb3 de tot l\'arreu, ja que aix\xc3\xad per optimitar la feina de tallar la terra. Els discs asseguren a la vegada el treball de tall horitzontal i vertical de la banda de terra i invertir-la. Presenten l\'avantatge respecte a les arades de pala de poder treballar en terrenys m\xc3\xa9s dif\xc3\xadcils com els pedregosos i de reduir el desgast de les peces met\xc3\xa0l\xc2\xb7liques gr\xc3\xa0cies a la rotaci\xc3\xb3 dels discs. Tanmateix la fond\xc3\xa0ria del treball amb arades de discs \xc3\xa9s menor que amb les arades de pala i la inversi\xc3\xb3 de la terra menys completa. N\'hi ha diversos tipus amb seccions en "V" i amb seccions en "X"._NEWLINE_Les arades de disc antigues eren de dues seccions i mogudes per cavalls i no tenien funcionament hidr\xc3\xa0ulic. Actualment s\xc3\xb3n accionades per tractors i tenen funcionament hidr\xc3\xa0ulic, es poden arrossegar, portar o estar semi-muntats. Els primers s\xc3\xb3n m\xc3\xa9s pesants i permeten una millor penetraci\xc3\xb3 dins la terra en tot moment. Els models portats s\xc3\xb3n m\xc3\xa9s lleugers, m\xc3\xa9s f\xc3\xa0cils de manejar i m\xc3\xa9s econ\xc3\xb2mics.'